Βαγγέλης Δεπάστας

Ο Ευάγγελος Δεπάστας (3 Ιανουαρίου 1932 - 5 Ιανουαρίου 2009) ήταν Έλληνας αθλητής του στίβου. Υπήρξε διακεκριμένος αθλητής του Πανιωνίου τη δεκαετία του 1950, με πανελλήνια ρεκόρ και νίκες σε βαλκανικούς, μεσογειακούς και άλλους διεθνείς αγώνες. Αγωνιζόταν στους δρόμους ημιαντοχής 800 και 1500 μ. και κατέρριψε όλα τα πανελληνια ρεκόρ από τα 600 μ. ως τα 2 μίλια.

 Ο Βαγγέλης Δεπάστας γεννήθηκε στις 3 Ιανουαρίου 1932 στην Αθήνα και είχε καταγωγή από τη Σέριφο. Εντάχθηκε στο τμήμα στίβου του Πανιωνίου Γυμναστικού Συλλόγου σε ηλικία 16 ετών τον Ιούλιο του 1948. Αρχικά ασχολήθηκε με το άλμα εις μήκος αλλά πείστηκε από τον προπονητή του συλλόγου Ηλία Μισαηλίδη να στραφεί στην ημιαντοχή. Τη δεκαετία του '50 εξελίχθηκε σε πρωταγωνιστή των δρόμων μεσαίων αποστάσεων. Κατέρριψε οκτώ φορές το πανελλήνιο ρεκόρ των 800 μ. (ο πρώτος Έλληνας αθλητής που κατέβηκε κάτω από το 1.50.0) και δύο φορές το αντίστοιχο βαλκανικό ρεκόρ. Επίσης, δύο φορές το πανελλήνιο ρεκόρ των 1500 μ. (ο πρώτος Έλληνας που κατέβηκε κάτω από 4 λεπτά). Επίσης, έκανε πανελλήνια ρεκόρ εφήβων και ανδρών στις αποστάσεις: 600, 1000, 2000 μ., μίλι και 2 μίλια. Αναδείχθηκε οκτώ φορές πρωταθλητής Ελλάδος, επτά στα 800 μ. (1953-1959) και μία στα 400 μ. (1957). Επίσης, υπήρξε δύο φορές βαλκανικονίκης στα 800 μ. και 1500 μ. το 1957, χρονιά που αναδείχθηκε κορυφαίος Έλληνας αθλητής της χρονιάς από το Σύνδεσμο Αθλητικού Τύπου. Στους βαλκανικούς αγώνες στίβου κατέκτησε επίσης πέντε ασημένια κι ένα χάλκινο μετάλλιο από το 1953 ως το 1959. Τρία χάλκινα μετάλλια είχε κατακτήσει και στους Μεσογειακούς Αγώνες του 1955 και του 1959. Έλαβε μέρος δύο φορές στους Πανευρωπαϊκούς Αγώνες στίβου το 1954 και το 1958 καθώς και στις Ολυμπιάδες της Μελβούρνης, το 1956 και της Ρώμης το 1960. Τον Αύγουστο του 1958, μέσα στο γεμάτο με 70.000 και πλέον φιλάθλους καλλιμάρμαρο στάδιο, στη συνάντηση των εθνικών ομάδων Ελλάδας - Αμερικής, νίκησε τον ολυμπιονίκη του 1956 στη Μελβούρνη τον αμερικανό Τομ Κούρτνευ στα 800μ, ο οποίος λίγες ημέρες προηγουμένως είχε πετύχει και παγκόσμιο ρεκόρ στην απόσταση αυτή. Μετά τον αγώνα ο Τομ Κούρτνευ του χάρισε τη φανέλλα και τα παπούτσια του και σταμάτησε τον αθλητισμό.Μετά το τέλος της καριέρας του ασχολήθηκε με την προπονητική. Εργάστηκε στον Πανιώνιο, στην Εθνική Ενόπλων και στον Απόλλωνα. Τα τελευταία χρόνια της ζωής του είχε εγκατασταθεί στο Σχηματάρι Βοιωτίας, τόπο καταγωγής της συζύγου του, όπου πρωτοστατούσε στη δημιουργία αθλητικού κέντρου για τους νέους της περιοχής, ολυμπιακών προδιαγραφών. Το 2007 επανίδρυσε τον τοπικό Γυμναστικό Σύλλογο "Ερμής" Σχηματαρίου, του οποίου υπήρξε επίτιμος πρόεδρος. Το νέο στάδιο της πόλης φέρει το όνομά του και σε αυτό πρόκειται να διεξαχθούν οι Βαλκανικοί Αγώνες Στίβου Εφήβων-Νεανίδων το Σεπτέμβριο του 2009. Πέθανε στις 5 Ιανουαρίου 2009 σε ηλικία 77 ετών από καρδιακή προσβολή. Αθλητής υπήρξε και ο αδερφός του Γεράσιμος Δεπάστας, με πανελλήνιες διακρίσεις στα 400μ, 400μ εμπ. και σκυταλοδρομία 4Χ400μ, όπως και ο γιός του Σπύρος με διακρίσεις στα 800μ και πανελλήνιο ρεκόρ στα 600μ εφήβων. 1957: Αθλητής της χρονιάς του Συνδέσμου Αθλητικού Τύπου Χρυσός Σταυρός του Φοίνικος. Χρυσός Σταυρός Πανιωνίου. Τιμητικές διακρίσεις από τους Δήμους Νέας Σμύρνης, Σερίφου, Σχηματαρίου, την Εστία Νέας Σμύρνης, το Πανεπιστήμιο Στάνφορντ, τον Πανιώνιο κ.ά. 600 μ.: 1.20.7 τo 1955, 1.19.3 το 1958, 1.19.1 το 1960 στο Στάνφορντ των ΗΠΑ. 800 μ.: 1.49.1 στις 12/7/1958 στην Κολωνία. Το κατέρριψε 8 φορές συνολικά. Ήταν ο πρώτος Έλληνας αθλητής που έτρεξε την απόσταση σε χρόνο μικρότερο του 1.50.0 πετυχαίνοντας 1.49.7 το 1957. 1000 μ.: 2.27.6 τo 1954, 2.23.6 το 1958. 1500 μ.: 3.44.7 στις 20/9/1958 στη Σόφια. Το κατέρριψε 2 φορές συνολικά. Ήταν ο πρώτος Έλληνας αθλητής που έτρεξε την απόσταση σε χρόνο μικρότερο των 4 λεπτών πετυχαίνοντας 3.57.7 το 1953. 2000 μ.: 5.20.8 το 1958. Μίλι: 4.42.0 στις 21/10/1950 στη Νέα Σμύρνη, 4.08.4 το 1956 στην Αθήνα και 4.06.9 το 1960 στο Στάνφορντ των ΗΠΑ. 2 μίλια: 9.00.2 το 1960 στο Στάνφορντ των ΗΠΑ. 4X400μ: 3.16.7 το 1954 με την Εθνική ομάδα. 4Χ800μ: 7.52.4 το 1956 με την Εθνική ομάδα. 4Χ1500μ: 15.58.2 το 1956 με την Εθνική ομάδα. Σουηδική σκυταλοδρομία (400Χ300Χ200Χ100): 2.04.5 το 1955 με τον Πανιώνιο (ρεκόρ συλλόγων). Επίσης, ως έφηβος κατέρριψε πολλά πανελλήνια ρεκόρ των μεσαίων αποστάσεων. 800 μ.: χρυσά μετάλλια (7): 1953, 1954, 1955, 1956, 1957, 1958, 1959. 400 μ.: χρυσό μετάλλιο (1): 1957. 800 μ. χρυσό μετάλλιο (1): 1957 (χρόνος: 1.54.7) ασημένια μετάλλια (4): 1953, 1954, 1955, 1959 1500μ.: χρυσό μετάλλιο (1): 1957 (χρόνος: με 3.48.7) ασημένιο μετάλλιο (1): 1958 χάλκινο μετάλλιο (1): 1959 800 μ. χάλκινα μετάλλια (2): Βαρκελώνη 1955 και Βηρυττός 1959. 1500 μ. χάλκινο μετάλλιο (1): Βηρυτός 1959. 800 μ.: 1954, 1958 (συμμετοχή) 1500 μ.: 1954 (συμμετοχή) 1500 μ.: Μελβούρνη 1956: 3.52.0 (προκριματικός) Ρώμη 1960: 3.48.4 (προκριματικός) "Έφυγε ο Βαγγέλης Δεπάστας", εφ. Πανιώνιος Κόσμος, φ. 3 (10/1/2009), σελ. 13. "Απεβίωσε ο θρυλικός βαλκανιονίκης Βαγγέλης Δεπάστας", εφ. Καθημερινή (6/1/2009). "Έφυγε ο βαλκανιονίκης του στίβου, Βαγγέλης Δεπάστας", εφ. Το Βήμα (6/1/2009). Γιώργου Ανδρειωμένου, "Ευάγγελος Δεπάστας (1932-2009)", εφ. Πανιώνιος Κόσμος, φ. 10 (28/2/2009), σελ. 7. http://www.olympics.segas.gr/olympics/gr/athletes/athlete2.asp?athlete_ID=1213 https://web.archive.org/web/20160309024105/http://www.dromeasclub.gr/index.asp?a=1046&c=53